বাড়িতে গণেশ মূর্তি প্রতিষ্ঠার আগে জেনে নিন এই বিষয়গুলি

ওয়েব ডেস্ক: ১২ মাসে ১৩ পার্বণ উদযাপন করা বাঙালি এবার তোড়জোড় শুরু করেছে গণেশ চতুর্থীর (Ganesh Chaturthi)। আগামী ২৭ অগাস্ট, বুধবার ঘরে ঘরে গণেশ পুজো করা হবে। দেবী দুর্গার আগমণের আগে গণেশ পুজোয় মাতবে সকলে। ইতিমধ্যেই পুজোর প্রস্তুতিও তুঙ্গে। বাড়িতে গণেশ মূর্তি প্রতিষ্ঠার আগে বেশ কিছু বিষয় বিশেষভাবে মাথায় রাখা উচিত। জেনে নিন…

পূর্ব-উত্তর কোণ বা ঈশান কোণে গণেশের মূর্তি স্থাপন করা সবচেয়ে শুভ। মূর্তিটি উত্তর বা পূর্ব দিকে মুখ করা উচিত। এর কারণ, উত্তর দিককে ভগবান শিবের দিক হিসেবে ধরা হয় এবং গণেশ হলেন শিবের পুত্র। গণেশ মূর্তির শুঁড় বাঁ দিকে বাঁকা থাকা উচিত। ডান দিকে বাঁকানো শুঁড়যুক্ত গণেশকে “সিদ্ধপীঠ” বলা হয় এবং এর পূজা কিছুটা কঠিন মনে করা হয়। মূর্তিটি পিতল, ব্রোঞ্জ, পাথরের হলে তা বিশেষ শুভ বলে মনে করা হয়। মূর্তির সঙ্গে বাহন (ইঁদুর) এবং মোদক থাকা আবশ্যক।

আরও পড়ুন: গণেশ চতুর্থীতে কী কী নিয়ম মানলে সুখসমৃদ্ধি বৃদ্ধি পাবে? জেনে নিন

যারা মাটির তৈরি মূর্তি কিনে পুজো দিতে চাইছেন তারা সাদা, লাল, হলুদ, সিঁদুর, সবুজ বা সোনালী রঙের মূর্তি নির্বাচন করুন তবে প্লাস্টার অফ প্যারিসের মূর্তি কেনা এড়িয়ে চলাই উত্তম। এই নিয়মগুলি মেনে চলুন। গণেশ চতুর্থীর উৎসব হবে সমৃদ্ধ ও মনোহর।