গণেশ চতুর্থীতে কী কী নিয়ম মানলে সুখসমৃদ্ধি বৃদ্ধি পাবে? জেনে নিন

ওয়েব ডেস্ক: আর মাত্র দুদিনের অপেক্ষা, তারপরই গণেশ চতুর্থী (Ganesh Chaturthi)। পঞ্জিকা মতে, আগামী ২৬ অগাস্ট দুপুর ১টা ৫৪ মিনিট থেকে চতুর্থী শুরু হচ্ছে। এই তিথি থাকবে পরের দিন অর্থাৎ ২৭ অগাস্ট দুপুর ৩টে বেজে ৪৪ মিনিট পর্যন্ত। সেই হিসাব মতো পুজো করা হবে ২৭ তারিখেই। বাংলার বারে মূলত গণেশ পুজোর ধুমধাম করে পালিত হলেও এখন বাংলাতেও গণেশ চতুর্থীর মাহাত্ম্য কম নয়। বাংলার বাইরে যদিও এই পুজো ১০ দিন ধরে হয়। সেই মতো প্রতিমা নিরঞ্জন হবে ৬ সেপ্টেম্বর। তবে বাংলায় অনেকে তিনদিন আবার অনেকে একদিন পালন করে গণেশ পুজো। সে মত প্রস্তুতিও শুরু হয়ে গিয়েছে। তবে চাইলে গনেশ পুজো করতে পারবেন না । বাস্তুতন্ত্রবিদদের মতে জেনে নিন কীরকম গণেশ মূর্তি আনলে বাড়বে আপনার ঘরে সুখসমৃদ্ধি।

যদি আপনার বাড়িতে গণেশ প্রতিষ্ঠিত হয়, তবে বাড়িতে গণেশের ভোগ তৈরি করার সময় রসুন এবং পিঁয়াজ ব্যবহার করা যাবে না। পুরনো মূর্তি বাড়িতে থাকলে, তা নিরঞ্জন করুন। মনে রাখবেন বাড়িতে গণেশের দু’টি মূর্তি রাখা উচিত নয়। ভগবান গণেশের মূর্তির কাছে সব সময়ই প্রদীপ বা আলো জ্বালিয়ে রাখুন। ঘরের বাইরে গেলে অবশ্যই ঠাকুরের ঘরে আলোর সুব্যবস্থা করে রাখুন। অন্ধকারে ভগবানের মূর্তি দেখা শুভ বলে মনে করা হয় না।

আরও পড়ুন: স্বাদ থাকবে অটুট! এই উপায়ে সাজিয়ে তুলুন গণেশের লাড্ডুর থালা

কোন রঙের গণেশ মূর্তি বাড়িতে রাখলে মিলবে সুফল, সেই বিষয়েও জানিয়েছেন বাস্তুবিদরা। তাঁদের মতে, সাদা রঙের গণেশ মূর্তিই বাড়িতে রাখা শ্রেয়।